en pt fr en is is sv is en pt fr en is is sv is en hbs_lat en fr hbs_lat es is is en is is is is en is is is is is is is is is is de zh
ÁVARP REKTORS HÁSKÓLANS Í REYKJAVÍK
Hafðu samband! - GET IN TOUCH WITH US
STAÐSETNING FYRIRTÆKJA - LOCATIONS
Hafðu samband! - GET IN TOUCH WITH US
JCI Ísland eru félagasamtök ungs fólks á aldrinum 18-40 ára sem hefur áhuga á að efla hæfileika sína og hafa jákvæð áhrif á samfélagið. Innan JCI gefst einstakt tækifæri til að bæta við sig verðmætri reynslu og auka færni á víðfemum vettvangi. Innan félagasamtakanna er hægt að spreyta sig í alls kyns verkefnum og leiðtogastörfum sem koma að góðum notum í atvinnuleit, á ferilskrána, og auka hæfni sem nýtist í starfi og einkalífi.
Sýn okkar er að vera leiðandi alþjóðleg hreyfing ungra virkra samfélagsþegna.
Markmið okkar er að veita ungu fólki tækifæri til að efla hæfileika sína og með því stuðla að jákvæðum breytingum.
JCI Ísland samanstendur af aðildarfélögum sem hvert um sig vinnur eftir mismunandi áherslum eftir meðlimum hverju sinni. JCI Esja leggur áherslu á verkefnastjórnun og að skapa samfélagsleiðtoga til framtíðar. JCI Lind veitir vaxtartækifæri til þess að skara fram úr í atvinnulífinu. JCI Reykjavík leggur upp úr persónulegum þroska og framkomu. JCI Reykjavík International leggur áherslu á alþjóðatengsl og er opinbert tungumál félagsins enska.
Hvers konar bakgrunn hafa félagsmenn?
​Allt ungt fólk á aldrinum 18-40 ára er velkomið að slást í hópinn, svo lengi sem það hefur áhuga á að láta gott af sér leiða og vaxa sem einstaklingar. Innan þessa breiða aldurshóps eru einstaklingar með alls kyns menntun; sumir enn í námi en flestir komnir út á vinnumarkað.
Hvaða eiginleikum þurfa félagsmenn að búa yfir til að teljast framúrskarandi?
Framúrskarandi félagsmenn eru þeir sem brenna fyrir að skapa jákvæð áhrif í samfélagi sínu og hafa drifkraftinn til að hrinda hlutum í framkvæmd. Slíkir einstaklingar fá fólk til að slást í hópinn, eru jákvæðir og lausnamiðaðir í hugsun.
Hvað gerir félagið þitt aðlaðandi fyrir ungt fólk til þess að hefja feril sinn?
Í JCI gefst einstakt tækifæri til að tileinka sér nýja færni, æfa hana og þróa lengra með því að leiða verkefni og taka að sér spennandi stjórnunarhlutverk. Innan JCI er hægt að öðlast dýrmæta reynslu sem nýtist vel í atvinnulífinu.
Hvernig framfylgir fyrirtækið Sjálfbærni- og þróunarmarkmiðum Sameinuðu þjóðanna?
Sameinuðu þjóðirnar eru einn af lykilsamstarfsaðilum JCI. Við höfum kynnt markmiðin fyrir félagsmönnum og almenningi, haldið vinnustofur og þróað ýmis verkefni með það að leiðarljósi að ná að gera markmiðin að raunveruleika. Það er hægt að skapa jákvæð áhrif fyrir samfélagið byggð á markmiðunum í gegnum JCI starfið.
Hvers konar tækifæri standa almennt til boða innan fyrirtækisins?
JCI veitir ungu fólki einstakt tækifæri til að bæta við sig verðmætri reynslu og auka færni sína á víðfeðmum vettvangi. Innan félagasamtakanna er hægt að spreyta sig í alls kyns verkefnum og leiðtogastörfum sem koma að góðum notum í atvinnuleit, á ferilskrána, og auka hæfni sem nýtist í starfi.
Menntavegur 1, 101 Reykjavík